**Zápisnica zo zasadnutia výboru SSO dňa 10.06.2015 v Kongresovom centre v Prahe**

Prítomní členovia výboru:

Profant, Doležal, Sičák, Balcová, Volmutová, Hlavačková

Ospravedlnení: Klačanský, Kováč, Barta

Program

1.spoločné rokovanie s výborom českej ORL spoločnosti (ČSORLCHHK ČLS JEP)

2.Žiadosť sekcie klinických logopédov o finančnú dotáciu od SSO

3.Kongres SSO 2016

4. VII Slovensko- český kongres, 2017

5. Kategorizačná komisia MZ pre naslúchadlá

1. a/Spoločnú časť zasadnutia výborov oboch spoločností otvoril prof.Chrobok – predseda Českej spoločnosti otorinolaryngológie a chirurgie hlavy a krku ČLS JEP. Privítal členov slovenskej spoločnosti a vyzval prezidenta 3. Európskeho ORL kongresu konaného v Prahe o krátke zhodnotenie doterajšieho priebehu. Profesor Betka považuje kongres za úspešný vzhľadom k počtu účastníkov, vystavujúcich firiem, úrovne prezentácií a technického zabezpečenia. Spomenul organizačné problémy, ktoré vznikli zmenou plánovaných termínov prezentácií niektorých účastníkov. Ekonomický výsledok kongresu sa bude hodnotiť neskôr a bude ho sledovať Konfederácia európskych ORL spoločností.

b/České ORL kongresy. Prof. Chrobok oznámil, že Česká lékařská akademie bude 2.a 3.10.2015 v Olomouci. Pripomenul, že plánovaný český ORL kongres bude v roku 2016 v Karlových Varoch, ale v rokoch 2017 a 2019 by sa mali organizovať spoločné Česko – slovenské kongresy na území Slovenska. Vyzval SSO aby dostatočne včas oznámila miesto konania aj témy kongresu v roku 2017. Doc. Doležal uviedol, že Akadémia SSO zameraná na študentov špecializačného štúdia v ORL sa bude konať v dňoch 4. až 6. 10. 2015 v hoteli Partizán na Táloch, národný ORL kongres bude 7. až 9.9.2016 pravdepodobne v Humennom. Miesto konania Česko-slovenského kongresu v roku 2017 oznámime až po prerokovaní výborom spoločnosti

c/ORL časopis. Správu o spoločnom odbornom časopise predniesol šéfredaktor prof. Astl. Číslo 3 Otorinolaryngologie a foniatrie je nachystané k tlači. Na číslo 4 je zatiaľ málo príspevkov, preto šéfredaktor vyzýva výbor Slovenskej spoločnosti k väčšej aktivite a stimulácii mladých autorov. Chystá sa redakčný systém cez web v ktorom by sa články mohli priamo zadávať ( možno už od 1.1.2016) v jazyku českom, slovenskom a anglickom. Zatiaľ sa bude požadovať štruktúrovaný súhrn v angličtine. Uvoľnené miesto v redakčnej rade po Doc. Kabelkovi obsadí dr. Skřivan. Najbližšie zasadnutie redakčnej rady bude 3.decembra 2015 na Otologickom dni v Prahe.

2. Žiadosť sekcie klinických logopédov o finančnú dotáciu od SSO

Mgr.Čabiňák, predseda sekcie požiadal o pomoc pri organizovaní ich kongresu - klinicko logopedických dní v Smižanoch v hoteli Čingov 24.a 25. septembra 2015. Každý rok dostávajú príspevok podľa alikvotného počtu členov sekcie, ktorí platia členské SSO. Ide o sumu medzi 400 a 600 eur, ktorá sa použije na organizovanie klinicko-logopedického kongresu a vždy riadne vyúčtuje. Tento rok pozvali prednášajúcich z Brazílie, Ukrajiny, Poľska a Česka a potrebujú peniaze na servis okolo zahraničných prednášateľov. Potrebovali by 800 eur na dopravu z letiska, ubytovanie atď. Čiže žiadajú o mimoriadnu jednorazovú finančnú podporu od SSO. Prítomní členovia výboru súhlasia s vyplatením uvedenej čiastky na účet sekcie klinických logopédov s výhradou, že školiace a a prednáškové sa môžu plánovať len do výšky reálneho finančného krytia a teda že tento príspevok zo strany SSO je jednorazový.

**Uznesenie č.1/2015. SSO vyplatí zo svojho účtu 800 eur na č.ú. predsedu sekcie Mgr. Čabiňáka - SLSP 0104612124/0900,**

**Zodpovední: Doležal, Horváthová. Termín: do 1 mesiaca**

3. Kongres SSO 2016. Výbor SSO súhlasí s navrhovaným miestom kongresu v Humennom. Termín je 7-9.9.2016, organizátorom bude primár Igor Hriseňko. Jednou z tém bude: Menežment pacienta s komplikáciou tonzilitídy. Ďalšie témy sa stanovia na najbližšom zasadnutí.

4. VII Slovensko- český kongres, 2017. Organizáciou by malo byť poverené niektoré z klinických pracovísk. Miesto konania by malo byť v Tatrách, alebo inej atraktívnej lokalite.

**Uznesenie č.2/2015. Predseda napíše list prednostom ORL kliník UN so žiadosťou o organizáciu 7.česko-slovenského ORL kongresu a navrhnutie miesta konania. Zodpovedný: Doc. Doležal, termín: do dvoch týždňov**

5. Kategorizačná komisia MZ pre naslúchadlá. Výbor konštatuje, že práca kategorizačnej komisie MZ pre naslúchadlá a kompenzačné pomôcky nie je v súlade s aktuálnymi potrebami pacientov ani s trendmi v audioprotetike. Nikto nekonzultoval s výborom zaradenie súčasného zástupcu SSO do komisie, ani potrebu zaradenia ďalších členov komisie do celkového počtu troch členov.

**Uznesenie č.3/2015. Predseda SSO zistí záujem navrhovaných nových členov komisie (dr. Štefan Masnica, dr. Richard Kulich, dr. Dagmar Volmutová, dr. Milan Breza) o prácu v uvedenej komisii a navrhne MZ kandidátov na jej doplnenie. Zodpovedný: Doc. Doležal. Termín: do 1 mesiaca.**

Vzhľadom na množstvo ďalších úloh, ktoré sa nedoriešili bude potrebná ďalšia schôdza výboru v Bratislave v priebehu mesiaca.

Zapísal: Doležal

Overil: Výbor SSO